**Case Generasjon - Spenninger**

Solsida Frikirke har lenge vært kjent som et varmt fellesskap på tvers av generasjoner. Men nå opplever de spenninger. Ungdomslederen har fått fornye gudstjenesteuttrykket, og da spesielt sang og musikk. De unge elsker det, men flere eldre føler seg fremmedgjort. Eldre medlemmer savner at «ting gjøres som før», og kjenner på at de ikke lenger forstår kulturen i menigheten. De voksne føler seg midt imellom – som meklere – og noen kjenner på slitasje og frustrasjon. Ungdom sier at de får lite reell innflytelse i menighetsarbeidet, selv om de inviteres til å komme med innspill.

Samtidig skjer det positive ting: Eldre ber for ungdom. Et ungt par og et eldre ektepar har startet husfellesskap sammen. Barn bidrar aktivt i gudstjenesten og gleder hele fellesskapet.

Menigheten prøver å bruke bildet av pilen til å hjelpe seg i denne prosessen:   
Pilspiss - Barn og unge bærer fornyelse og fremtid   
Pilstamme - Voksne bærer og bygger broer   
Styrefjær - Eldre gir retning og stabilitet

**Spørsmål til samtale:**

1. Hvorfor oppstår slike spenninger, selv når alle egentlig vil hverandre vel?
2. Hva kan **du** gjøre, i din livsfase, for at generasjonene skal blomstre sammen?
3. Hva er løsningen for denne menigheten?